4. Thondoo, Sandrina. Working women in Cape Town: reconciling religious beliefs and modernity. Zanzibar spog met wit sandstrande, helderblou water en ŉ groot biodiversiteit kuslangs. Naas toerisme is visvang die vernaamste inkomstebron. Die inwoners van talle kusdorpe maak immers ŉ bestaan uit visvang. ŉ Geïntegreerde hulpbron- en omgewingsbestuursplan is noodsaaklik om hulpbronne langs die kus volhoubaar te benut. Hierdie studie het gepoog om die heersende visvangpraktyke te bepaal deur halfgestruktureerde onderhoude en informele gesprekke met vissers en kusbewoners te voer. Data wat deur die &Beyond Lodge op die eiland Mnemba verstrek is, is ook by die studie betrek. Dit blyk dat die meeste vissers, wat op die eiland Mnemba woon, van mening is dat groeiende toerisme ŉ daling in visgetalle tot gevolg het. Hulle skryf die kleiner vangste insgelyks toe aan ŉ geleidelike toename in die aantal vissers en ŉ gebrek aan behoorlike vissersvaartuie en toerusting. Hierdie studie doen ten slotte aanbevelings vir ŉ volhoubare bestuursmodel in die visvanggebied om die eiland Mnemba digby Zanzibar in Tanzanië.